శాన్ ఫ్రాన్సిస్కో
చెత్త.
స్వాగతం
నివాసితుల జాబితా
బోలో
- ఎవరు? - నా పేరు ఆనా.
ఈ రాత్రి మీ పార్టీకి నేను సర్వర్ ని.
నేను సహాయకురాలిని.
దయచేసి ప్రవేశించండి
హ్యాపీ న్యూ ఇయర్.
ప్రపంచ ఉష్ణోగ్రత మార్పు +2.44 డిగ్రీల సెల్సియస్
ప్రపంచ జనాభా 9.96 బిలియన్లు
ఆనా, నువ్వు అప్పుల భారంతో బాధపడుతున్నావా?
మొత్తానికి నువ్వు వచ్చావు. నేను ఆ ఏజెన్సీకి ఫోన్లు మీద ఫోన్లు చేస్తున్నాను.
- నీ పేరు, ఆనీ కదా? - ఆనా, అవును.
సారీ, నా బైక్ చెడిపోయింది, కాబట్టి నడిచి వచ్చాను.
నీ వస్తువులు ఇలా పెట్టుకో.
- వేసుకోవడానికి కాస్త మంచి బట్టలు తెచ్చుకున్నావా? - అవును.
ఆల్ఫా, శతాబ్ది పాటల జాబితా.
మేము సాధారణంగా ఇలా తినము.
న్యూ ఇయర్ ఈవ్ కాబట్టి ఈ వంటకాలు చేసుకున్నాము.
ఆరు నెలల పాటు మేము సంపాదించిన కార్బన్ క్రెడిట్స్ ని ఖర్చు చేస్తే దొరికిన భోజనం ఇది, అంతే కానీ మేం ధనికులం కాదు.
నీకు టిప్ ఇస్తాము, తప్పకుండా. కానీ అది ఏదో ఎక్కువ అని ఊహించుకోకు...
అది నీకు నిరాశ కలిగిస్తుంది.
ఇంకా ఏంటి? షాంపైన్ అక్కడ ఉంది. ఆకలి పెంచే వంటకాలు అక్కడ ఉన్నాయి.
నీ సొంత పార్టీ సమయానికి నిన్ను పంపించేస్తాములే, ప్రామిస్.
నాకు అలాంటిది ఏమీ లేదు...
ఆగీ?
రేపు ఉదయమా?
కొత్తగా మళ్లీ మొదలుపెట్టడం ఎప్పుడూ మంచిదే.
ప్రైవేట్ నెంబర్
- నీకు చెప్పాలి, అది బహుశా... - ఆగీ?
- నువ్వు ఏమైనా చెప్పావా? - లేదు. తను నా భార్య.
- ఆగస్ట్ బోలో, ఎక్కడ ఉన్నావు? - అయితే నువ్వు మళ్లీ ఆలోచిస్తున్నావని అర్థమా?
లేదు, లేదు.
మన అతిథులు ఏ క్షణాన్నయినా వచ్చేస్తారు, డియర్.
ఎలాంటి అనుమానం లేదు.
నువ్వు ఎలా అంటే అలా.
నాకు ఖచ్చితంగా కట్టుబడి ఉండాలి.
- ఆగీ? - నేను రెడీ అవుతాను.
నీ కోసం అన్ని చోట్లా వెతుకుతున్నాను. మళ్లీ యూనికార్న్ క్యాప్చర్ ఆడుతున్నావా?
ఏంటి? నాకు ఇంక ఆ ఆట అసలు నచ్చడమే లేదు.
ఏంటి? ఒక మనిషి తన సొంత అల్మారాలో నేల మీద కూర్చోకూడదా?
- నేను ఏ ఆటలూ ఆడటం లేదు. - సరే, ఈసారికి వదిలేస్తున్నాను.
నీ వర్చువల్ పెంపుడు జంతువులు లేదా గేమ్స్ కోసం కాకుండా మన కార్బన్ ని ఏదైనా ప్రయోజనం ఉన్న పనికి
- వెచ్చించడానికి ప్రయత్నించు. - లేదు పెట్టుబడులు.
స్వయంగా నడిచే సాక్స్ కనిపెట్టబోతున్న కంపెనీలో ఐదు వందల షేర్లు కొనచ్చేమో.
ఆ సాక్స్ మంచి ఐడియా.
నిజం, కానీ దాని నమూనా ఎవరినైనా పై నుండి నేల మీద పడేలా చేసేంత వరకూ. అయ్యో.
అది ఒక వంతెన, పైగా సరైన చిహ్నాలు లేవు, ఇంకా లైట్లు కూడా సరిగ్గా లేవు.
ఏది ఏమైనా, మన కార్బన్ పాయింట్లు అన్నింటినీ
ఈ రాత్రి వేడుక కోసం ఖర్చు పెట్టేస్తున్నది నువ్వే.
నువ్వు ఎందుకు ఇంతలా ముస్తాబయ్యావు?
ఇది న్యూ ఇయర్ ఈవ్, కానీ నువ్వు మాత్రం ఒక అల్మారాలో కూర్చుంటున్నావు.
నీ కోసం, మన కోసం, ఏదైనా పండుగలా చేయడానికి నేను కనీసం ప్రయత్నమైనా చేస్తున్నాను.
నేను సంబరంగానే ఉన్నాను.
నువ్వు సంబరంగా లేవు.
నా గురించి నీకు తెలుసు అనుకుంటావు. నేను ఎలా ఉన్నానో నీకు తెలియదు...
ఏంటి?
నాకు ఏం తెలియదు?
- ఏంటి? - ఊరికే అంటున్నాను.
వదిలేయ్.
వాళ్లు వచ్చేశారు.
ఆగీ, ప్యాంట్ అయినా వేసుకో.
నువ్వు వచ్చేశావు. మొత్తానికి సాధించావు!
- హాయ్. - ఎలోయిస్.
- ఎలొడీ. - అవును.
ఆ చివరి ప్రియురాలు ఎలోయిస్ కదా?
ఎలోనార్.
మమ్మల్ని ఆహ్వానించినందుకు చాలా థాంక్స్. ఇది...
- మేము చేయము... - ఆలింగనాల సంప్రదాయాన్ని తిరిగి తేవాలని ఎలొడీ ప్రయత్నిస్తోంది.
- ఇది చాలా సహజమైనది. - అవును. లేదు, మేము ముట్టుకోము.
- ఎవ్వరినైనా? - ఎవ్వరినీ ముట్టుకోము.
సరే.
- మీ డ్రెస్ బాగుంది. నాకు పాతకాలపు దుస్తులు ఇష్టం. - థాంక్యూ.
మీ ఆక్సిజన్ ఇలా ఇవ్వండి.
- మా దగ్గర పనమ్మాయి ఉంది. - ఇది తీసుకో.
తను కొద్దిగా అయోమయంగా ఉంటుంది. ఎక్స్ క్యూజ్ మీ.
- ఆనీ! - వావ్.
- వీళ్లకి కాస్త సాయం చేయగలవా? - అలాగే.
- థాంక్యూ. - అలాగే.
ఇది ఏంటి? తన దగ్గర అది ఉందా?
ఆ చిప్, అవును.
స్వీటీ, దీని గురించి మనం మాట్లాడుకున్నాం కదా?
మీ అపార్ట్మెంట్ కి ఇప్పుడే ఆరు వేల హిట్స్ వచ్చాయి.
ఏడు వేలు. పన్నెండు వేలు.
ఇది ఏమైనా వ్యాపారప్రకటనా? నాకు నచ్చదు.
సరే, డ్రింక్స్ తీసుకురా! ఆనీ.
నాపాలో చివరి కార్బన్ రహిత ప్రదేశంలో మైక్రో ఇంజినీరింగ్ ద్వారా ఉత్పత్తి చేసిన ద్రాక్షపండ్లు ఇవి.
బాగుంది.
ఎంత మంచి వేడుక.
దీని రుచి ఘోరంగా ఉంది.
నిజానికి నేను మీ మాటలు విన్నాను.
అది నాపా వాతావరణం, డార్లింగ్.
బహుశా మీరు సముద్రపు నాచుతో కాకుండా మిగతా వంటకాలు కానీ పానీయాలు కానీ
ఇంతవరకూ రుచి చూడలేదు అనుకుంటా.
సముద్రపు నాచుని సాగు చేసే రైతులని నేను అగౌరవపర్చడం లేదనుకోండి.
మరేం ఫర్వాలేదు. అది మంచి వ్యాపారం.
అయితే, మీరు ఇద్దరూ ఎలా కలుసుకున్నారు? అది నిజమైన ప్రేమ అని మీకు ఎలా తెలుసా?
మాకు తెలుసు.
నేను ఇంతవరకూ కలుసుకున్న వ్యక్తుల్లో చాలా ఆసక్తికరమైన మనిషి అతనే.
ఆగస్ట్ గొప్ప కీర్తిమంతుడు అవుతాడని ఎప్పుడూ నమ్ముతాను.
కానీ ఇప్పటివరకూ ఆమె నిరాశ చెందుతూనే ఉంది.
మీరు ఏం చేస్తారు?
- అంటే, మొదట, గాలి విద్యుత్ ప్రయత్నించాడు. - నేను...
కానీ, ఇంక ఇప్పుడు గాలులు లేనే లేవు.
తరువాత సోలార్ విద్యుత్. కానీ, అది కూడా సాధ్యపడలేదు.
గాలి ఇంకా సూర్యుడు లేకపోవడం అనేది నా తప్పు కాదు.
ఈ ఎండిపోయిన భూమి మీద పొగ ఇంకా పొగమంచు మనల్ని ముంచెత్తడం అనేది నేను చేసిన తప్పు కాదు.
అది నా తప్పు కాదు, సిల్వీ. అది నా పొరపాటు కాదు.
అది నిజానికి ఎవరి చేసిన తప్పూ కాదు. కదా?
మీరు ఇద్దరూ ఎలా కలుసుకున్నారు?
ఆగీ నా మార్గదర్శి.
నేను అతడిని ఆదర్శంగా తీసుకున్నాను. అన్ని నైపుణ్యాలు ఉన్న ఒక దార్శనికుడు అతను.
ముఖ్యంగా చెప్పాల్సింది, అతని అందమైన భార్య.
నేను ప్రభుత్వ ఉద్యోగిగా పనిచేసినప్పుడు ఆయన నాకు చాలా విషయాలు నేర్పించాడు.
శాంటా క్లాస్ ఇంకా బైనరీ వ్యవస్థల్ని నమ్మినంతగా,
అప్పట్లో ప్రభుత్వం మీద నాకు నమ్మకం ఉండేది.
మీరు ప్రైవేటు రంగంలోకి ఎప్పుడు వెళ్తారు, ఆగ్?
మున్సిపల్ పారిశుధ్యంలో పని చేస్తూ మీరు సమయం వృథా చేస్తున్నారు. పెద్ద వ్యవస్థలో చిన్న హోదా.
ఇంక మీరు బయటపడే సమయం వచ్చింది.
నువ్వు సరిగ్గానే చెప్పావు. నేను బయటపడాలి.
ఒక స్నేహితుడు ఉన్నాడు.
అతను న్యూజిలాండ్ లో టెక్ కంపెనీ కోటీశ్వరుడు. అతను మొత్తం అంతా భరిస్తున్నాడు.
"భరిస్తున్నాడా?" నీ ఉద్దేశం ఏంటి?
అంటే, మన భూమి ఇంక నివాసయోగ్యం కాదన్నది సుస్పష్టం. కాబట్టి, తను ఇంకా అతని భార్య డిజిటైజ్ కావడానికి సిద్ధమయ్యారు.
నేను దాని గురించి విన్నాను. మనం మనల్ని అప్ లోడ్ చేసుకోవడమో ఏదో అలాంటిది.
ఈ భూమి పూర్తిగా కోలుకునే వరకూ వాళ్లు మనల్ని క్లౌడ్ సర్వర్లలో భద్రపరుస్తారు.
అది ఏమైనా కానీ. నీలాకాశం, స్వచ్ఛమైన చెరువులు, స్వచ్ఛమైన గాలి.
ఆ దశలో, వాళ్లు ఏదో మాయలాగా అప్పటి కార్బన్ రహిత ప్రపంచంలోకి
మనం కోరుకున్న శరీరంతో మనకి మళ్లీ చలనం కలిగిస్తారు.
ఈ చెత్త పనికి జనం ఇంకా నమోదు చేసుకుంటున్నారా?
జనం దేనికైనా తమ పేర్లు నమోదు చేసుకుంటున్నారు. చందమామలో కాలనీ, టెలీ రవాణా.
దారి తప్పిన మానవాళి ఆశ మీద పందెం కాసిన వాడు ఇంతవరకూ నష్టపోలేదు.
అది కుక్క విషయంలో పని చేసింది అని విన్నాను.
ఇంకాస్త షాంపైన్.
- అది కాస్త మంచి ఆలోచన అనిపించింది. - అవును.
మీ తరం చెప్పే వాస్తవికత కన్నా క్లౌడ్ లో భద్రపర్చడం అనేది ఆసక్తిగా అనిపిస్తుంది.
సరే, నేను ఒప్పుకుంటాను. మనం ఏం తీసుకొచ్చాం?
క్లౌడ్ కోసం మనం ఎలా డ్రెస్ చేసుకోవాలి?
రూమ్ సర్వీస్ ఉంటుందా? బయట ఏం కనిపిస్తుంది?
ఇలా చూడు. అది హోటల్ కాదు, కేవలం భద్రపర్చే ప్రదేశం.
వాళ్లు మనల్ని నిద్రలోకి పంపేస్తారు అంతే.
అయితే, అప్పుడు అది చాలా దీర్ఘ నిద్ర అన్నమాట,
తరువాత నేను మేలుకొనేసరికి, రెండున్నర శాతం కొవ్వు పట్టిన ఇరవై రెండేళ్ల వయసున్న శరీరంతో ఉంటాను.
మనం ఎలా ఉంటామో అలాగే బాగుంటాము.
అవును. నీకు ఇష్టమైనట్లు జోకులు వేసుకో.
నేను, ఆ ఒక్కసారైనా, మ్యాజికల్ గా, ఒక మెరుగైన ప్రపంచంలో మేలుకొనాలి అని కోరుకుంటాను.
ఈ ప్రపంచం ముందు ముందు చక్కగా ఉంటుందని ఎలా అనుకుంటున్నారు?
నా ఉద్దేశం, సహజంగానే, ప్రతి ఒక్కరూ చేస్తున్న త్యాగానికి ఖచ్చితంగా ఫలితం ఉంటుంది.
రేషన్ సరుకులు, అన్నీ...
మానవ చరిత్ర అంతా ఒక దారుణమైన ఘటన తరువాత మరొక దారుణ ఘటన క్రమమే.
వాటిలో చాలా వరకూ మనం స్వయంగా అర్థం లేని స్వార్థ ప్రవృత్తితో సృష్టించుకున్నవే.
కానీ, భవిష్యత్తులోకి మన ప్రవేశించడంలో సమస్య ఏమిటంటే మనం ఎక్కడికి వెళ్లినా,
మనల్ని మనం మనతో తీసుకువెళ్లక తప్పదు.
మీరు అలా వెళతారా?
టెక్నీషియన్లు ఉదయమే వస్తారు, మొదటి పని అదే.
ఓహ్, డియర్! మేము త్వరగా సర్దుకోవాలి అయితే.
ఈ భూమి మీద మీ చివరి రాత్రి గడిపే వేళ నేను ఇక్కడ ఉండటం ఎంతో గొప్పగా భావిస్తున్నాను.
మనం ఎలా వేడుక చేసుకుందాం?
మనం వేడుక చేసుకుంటున్నాం కదా.
వాస్తవానికి, బహుశా ఈ రాత్రి వేడుక దాని కోసమే కావచ్చు.
వెళ్లిపోయే పార్టీ.
చూశావా? నేను సంబరం చేసుకోగలను.
మేము దాన్ని నమ్మడం లేదు, ముసలాయన.
మీకు హఠాత్తుగా కోట్ల కొద్దీ డబ్బు వచ్చి పడినా కూడా, వేడుకలు జరుపుకొనే వారి జాబితాలో
మీ పేరు ఉండదు.
అవును.
పదిహేను సంవత్సరాల కిందట, నేను ఒక చిన్న టెక్ కంపెనీలో పెట్టుబడి పెట్టాను.
ఆ కంపెనీలన్నీ దివాళా తీయగా మరీన్ లో మిగిలిన చివరి కంపెనీలో పెట్టుబడి పెట్టాను.
దాని పేరు లైఫ్ పాజ్.
కానీ...
కానీ నువ్వు పెట్టుబడులు పెట్టిన ఏదీ కూడా సరైన రాబడి ఇవ్వలేదు, ఆగీ.
ఇది ఇచ్చింది.
ఆల్ఫా, లైఫ్ పాజ్ ని ప్లే చేయి.
లైఫ్ పాజ్
ఇదిగో బస్టర్, ప్రపంచంలోనే మొట్టమొదటి పూర్తిగా అప్ లోడ్ అయిన జీవి.
కొద్ది నెలల కిందట, బస్టర్ కీళ్ల నొప్పులతో,
ఇంకా అధిక బరువు, డిప్రెషన్, వాతావరణ మార్పు వల్ల ఒత్తిడి సమస్యలతో బాధపడేది.
మా అత్యాధునికమైన న్యూరో మ్యాపింగ్ టెక్నాలజీని ఉపయోగించడం ద్వారా,
శాస్త్రవేత్తలు బస్టర్ స్మారక స్థితిని మ్యాపింగ్ చేయగలిగారు,
ఇప్పుడు ఆ ప్రయోజనాలను మీకు అందించబోతున్నారు.
చాలా కాలంగా, స్మారక స్థితి కేవలం మెదడులోనే ఉంటుందని అనుకుంటూ వచ్చాం.
కానీ జీవించి ఉండటం అంటే పూర్తి శారీరిక అనుభూతి అని ఇప్పుడు తెలుసుకున్నాం.
మా ప్రత్యేకమైన నానో టెక్నాలజీ ద్వారా శరీరంలోని ప్రతి న్యూరాన్ ని మ్యాప్ చేయడం జరుగుతుంది,
గుండె, పునరుత్పత్తి వ్యవస్థ, ఇంకా స్వరపేటికలు కూడా మ్యాపింగ్ చేయబడతాయి
అందతా చేయగలిగే ఆ ప్రత్యేకమైన ప్రక్రియనే నానో స్లయిసింగ్ అంటారు
మనిషి ఊహకు అందని రీతిలో సూక్ష్మమైన వివరాలను సైతం ఈ ప్రక్రియ ద్వారా సాధించగలుగుతాము.
ఈ స్మారక స్థితి ఒకసారి ఎన్ కోడ్ అయ్యాక,
దాన్ని అప్ లోడ్ చేసి, అపస్మారక స్థితిలో భద్రపర్చడం జరుగుతుంది,
ఇంకా లెక్కలేనన్ని సార్లు దానికి నకలుని సృష్టించడం జరుగుతుంది,
ఏ దశలో అయినా మీరు ఎంచుకునే ఒక చక్కని భౌతిక శరీరంలోకి దానిని రీయాక్టివేట్ చేయడం జరుగుతుంది.
ఒకసారి ఈ టెక్నాలజీ గనుక విస్తృతంగా అందుబాటులోకి వస్తే,
మన భూమి గురించి ఆలోచించే వారంతా డిజిటైజ్ అవుతారు.
మన కార్బన్ వినియోగాన్ని సమూలంగా నిర్మూలించే ఏకైక మార్గం ఇదే
ఆ తరువాత మనం తిరిగి మేల్కొన్నప్పుడు మన ప్రకృతి వ్యవస్థలన్నీ పునరుద్ధరించబడి ఉండటం చూసి
సంపూర్ణ అద్భుత అనుభూతి పొందవచ్చు.
"అదే మీరు, మెరుగైన ప్రపంచం"కు స్వాగతం.
లైఫ్ పాజ్ రేపు కలుద్దాం
ఆపు! ఈ ఘోరాన్ని ఇంక ఆపు.
- లైఫ్ పాజ్ - ఇంతవరకూ అయింది చాలు. దయచేసి ఆపు.
- రేపు కలుద్దాం - ఆల్ఫా, ఆపేయ్.
ఇదేంటి, ఆగీ? మొదట్లో సరదాగానే ఉంది, కానీ నువ్వు దాన్ని చాలా దూరం తీసుకుపోయావు.
నేను ముందే చెప్పాను కదా, ఇది జోక్ కాదు.
మన మొత్తం జీవితాల్ని ఊరికే అలా హఠాత్తుగా వదిలేసి
ఏదో తెలియని ప్రదేశంలోకి వెళ్లిపోవడం అనే ఆలోచన జోక్ కాదంటావా?
- అంటే, నువ్వు వెళ్లవని నాకు తెలుసు. - నేను వెళ్లను. నువ్వు చెప్పింది నిజమే.
అందుకే నేను నువ్వు లేకుండానే వెళ్తున్నాను.
అవును. ఆగు, ఏంటి?
ఒక్క టికెట్ మాత్రమే దొరికింది. ఇంకా పెట్టుబడిదారులకు ఒక లాటరీ కూడా వేశారు.
నాకు అదనంగా మరొక టికెట్ దొరకలేదు.
సారీ. అది అనివార్యం అని నాకు అనిపించింది.
- అయితే నువ్వు... - నేను...
అవును, నేను వెళ్తున్నాను... నేను ఒంటరిగా వెళ్తున్నాను.
డ్రింక్స్ తీసుకురా. నేను చాలా తాగాలి అనుకుంటా.
మాకు ఇంకాస్త షాంపేన్ దొరుకుతుందా, ఇక్కడ?
వద్దు, ఇంకా స్ట్రాంగ్ డ్రింక్స్ కావాలి. అల్మారా అడుగు భాగంలో చూడు.
ఏదైనా స్ట్రాంగ్ గా! అల్మారా అడుగు భాగంలో చూడు!
నన్ను ఇలా వదిలేసి...
అంటే... అంటే కుక్కలకీ ఇంకా గాలివాటంగా వదిలేస్తావని చెబుతున్నావా?
లేదు.
నేను కూడా ఒకటి తీసుకుంటాను.
నేను కూడా. థాంక్స్.
మీరు ఏకాంతంగా మాట్లాడుకోవాలి అనుకుంటా.
అవును, మేము బయలుదేరాలి. చాలా ధన్యవాదాలు...
లేదు, దయచేసి వెళ్లకండి.
మనం విందు చేయాలి.
- సిల్వీ, మనం మాట్లాడుకోవాలి అనుకుంటా. - లేదు.
ఆగీ, న్యూ ఇయర్ ఈవ్ కోసం ఈ విందుని నేను మన అందరి కోసం ఏర్పాటు చేశాను.
మీరు దాన్ని ఆస్వాదించాలి.
ఎవరికి తెలుసు? ఇదే మన చివరి విందు కావచ్చు.
బాతు మాంసం. పాలో ఆల్టో నగరం నుంచి తెప్పించిన క్లోన్ చేసిన బాతు మాంసం ఇది.
బహుశా దీన్ని మీరు రుచి చూసి ఉండరు.
ఇది ఏంటి?
- ఇది లివర్. - బహుశా దాన్ని అలాగే ఆస్వాదించాలి అనుకుంటా.
రైతులు మగ బాతుల గొంతుల్లోకి పైపులు దూర్చి బలవంతంగా ఆహారాన్ని వాటి కడుపుల్లోకి ఎక్కిస్తారు.
ఆ బాతుల కాలేయాలు మామూలు సైజు కన్నా పదింతలు పెద్దగా ఉబ్బిపోతాయి.
వాటిని చెత్త మధ్య పంజరాలలో బంధిస్తారు.
కొన్ని బాతులు వాంతులు చేసుకునే ప్రయత్నంలో గొంతుకు అడ్డం పడి చనిపోతాయి
మరికొన్ని వాటి రెక్కలతో వేరే బాతుల మీద దాడులు చేస్తాయి.
రైతులు ఆడ బాతుల జోలికి వెళ్లరు.
కానీ, అవి సజీవంగా ఉన్నప్పుడే, వాటిని గ్రైండర్లలో పడేసి
నుజ్జు నుజ్జు చేసి పిల్లులకి ఆహారంగా మారుస్తారు.
మీ విందుని ఆస్వాదించండి.
వావ్.
వావ్. అది చాలా అమానుషం.
దాని గురించి ఎందుకు ఆలోచిస్తున్నావు?
క్రూరత్వాన్ని అమానుషం అనడం విచిత్రంగా ఉంది,
కానీ వాస్తవానికి, మనిషికి క్రూరత్వం తప్ప ఇంకేం ఉంది?
అవును కదా, ఆగీ?
కానీ ఆడ బాతులు పిల్లులకి ఆహారం అవుతున్నాయి.
- నా ఉద్దేశం, అది... - ఉల్లాసంగా ఉండు, ఎలొడీ.
ఆడ జీవుల్ని విసిరిపడేస్తుండగా చూడటం పెద్ద షాక్ అయ్యే విషయం ఏమీ కాదు.
నువ్వు యవ్వనంలో ఉన్నావు, కానీ అది ఎలా ఉంటుందో ఏదో ఒక రోజు నువ్వు తెలుసుకుంటావు.
సరే, ఇంక ఆపేద్దాం...
సిల్వీ, నీకు అసలు అర్థం కావడం లేదు.
నేను నిన్ను పక్కకి పడేయడం లేదు. ఇది నిజానికి నీ గురించి కాదు.
నేను ఎంత వెర్రిదాన్ని.
నా భర్త నాతో ఒక రోజు గడపడం కన్నా నానో స్లయిస్ అయిపోవడానికి ఇష్టపడుతున్నాడు,
కానీ అది నా గురించే అని నేను పొరబడుతున్నాను కదా.
అంటే, ఆయన ఏం చెప్పాలని ప్రయత్నిస్తున్నాడని నాకు అనిపిస్తోంది అంటే...
నేను సూర్యాస్తమయాల్ని మిస్ అవుతున్నాను.
నాకు వానల్ని ఆస్వాదించాలని ఉంది.
మాస్క్ లేకుండా స్వచ్ఛమైన గాలిని పీల్చాలని ఆశ.
సముద్రపు నాచు కాకుండా మరేదైనా రుచిగా తినాలని ఉంది
అందుకు నా ఆరు నెలల కార్బన్ రేషన్ ఖర్చు కాకూడదు.
ఇది నువ్వు అనుకున్నంత ఘోరమైన పరిస్థితి కాదు. అంటే, దేవుడా, జనం ఇంతకన్నా చాలా చాలా దారుణాలు చూశారు.
చాలా ఘోరమైన పరిస్థితులలో కూడా, జనం తలెత్తి ఆకాశంలో నక్షత్రాల్ని చూడగలిగారు.
నాకు అరణ్యం కావాలి, సిల్వీ.
ప్రతి ఒక్కరికీ అరణ్యం కావాలి...
కానీ మనకి ప్రేమ కూడా కావాలి.
అరణ్యం చాలా ఏళ్ల కిందటే అంతరించిపోయింది, ఆగీ.
నువ్వు ప్రేమని ఎంచుకున్నావు.
- నువ్వు ప్రేమని, పిల్లల్ని, కుటుంబాన్ని ఎంచుకున్నావు. - మీకు పిల్లలు ఉన్నారా?
- ఎలొడీ, వద్దు. - అవును, మాకు పిల్లలు ఉన్నారు.
- లేదు, పిల్లలు లేరు. - అవును, ఉన్నారు.
మనకి పిల్లలు లేరు!
సారీ. నేను ఏమైనా తప్పు మాట్లాడానా?
- ఇది... - నేను అలా అడిగి ఉండకూడదు, కదా?
నేను ఆమె వెంట వెళ్లాలి.
వద్దు.
నన్ను వెళ్లనివ్వండి.
థాంక్యూ.
అతను నిజంగా ఆ పని చేస్తాడని అనుకోను.
- అతను మిమ్మల్ని ఆరాధిస్తాడు. - అది ఎవరు పట్టించుకుంటారు?
మీ మనసులో మాట అది కాదు.
ఓహ్, కాదా?
ఏంటి?
నేను ఊహించుకుంటున్నాను
వాళ్లు అనుకోకుండా ఆగీని బస్టర్ శరీరంలోకి పంపేస్తే ఎంత గొప్పగా ఉంటుందో కదా.
ఎలాగంటే, అక్కడ అలా కట్టేసి ఉండి... "నేనే ఆగీని" అంటాడు.
"నేను కుక్కని కాను" అంటాడేమో.
అతనికి అలా జరగాల్సిందే, నిజంగా.
విను, సిల్వీ. అతని మీద కోప్పడే హక్కు నీకు ఎంతైనా ఉంది...
కానీ వాస్తవం ఏమిటంటే, మీకు ఉన్నది నేను పొందడానికి నేను ఎంతకైనా తెగిస్తాను.
దయచేసి అలా మాట్లాడకు.
నేను ఒక మనిషి నుండి ఇంకొక మనిషికి మారుతుంటాను.
ఎలొడీ, ఎలియనార్, ఎలియోస్. ఇవన్నీ ఒకటే.
వర్చువల్, ఆర్టిఫిషియల్ ఇంటెలిజెన్స్.
నిజమైన వాళ్లకి కూడా వేరే చిప్ ఉంటుంది, కాబట్టి వాళ్లు మనతో సెక్స్ చేస్తుంటే,
నిజానికి వాళ్లు తమ మనసులో వేరొక వ్యక్తిని ఊహించుకుని సెక్స్ చేస్తుంటారు.
వాళ్లు పోర్న్ కోసమో లేదా మాజీ ప్రియుల కోసమో, లేదా మాజీ ప్రియురాళ్ల కోసమో మరేదైనా కావచ్చు.
నేను అదంతా పట్టించుకునే వాడిని కాదు.
సన్నిహితంగా ఉండటం వల్ల ఎదురయ్యే సంక్లిష్టతల్ని అది తగ్గిస్తుంది.
కానీ ఇప్పుడు నాకు నా ఉనికే అసలు లేదు అనిపిస్తుంది.
డిజిటైజ్ కావడం గురించి మీరు మాట్లాడాలి అనుకుంటున్నారా?
నేను ఇప్పటికే ఆ స్థితిలో ఉన్నాను అనిపిస్తోంది.
అతను వెళ్తున్న విషయం మీకు చెప్పాడా?
అతను మిమ్మల్ని ఇంప్రెస్ చేయడానికి ప్రయత్నించి ఉండచ్చని అనుకుంటున్నాను,
ఎందుకంటే అతని శిష్యుడిగా అతనిని మించి మీరు పేరు తెచ్చుకున్నారు.
లేదు. లేదు, మీ మాదిరిగానే నాకు కూడా ఈ విషయం తెలియలేదు.
అయితే ఈ విషయంలో మన ఇద్దరం కలిసే ఉన్నాం అనుకుంటా, కాదంటారా?
మన ఇద్దరం వదిలివేయబడ్డాం.
మీరు బాగా తాగి ఉన్నారు.
మీరు...
మీరు నాతో సరసాలు ఆడుతున్నారా?
మరి, కొన్ని సంవత్సరాలుగా నేను నా ఆర్ట్ కెరీర్ ని మొదలుపెట్టాలని ప్రయత్నిస్తున్నాను.
నేను ఇక్కడికి రావడానికి కారణం కూడా అదే, ఎందుకంటే సిల్వీ ఒక ఆర్ట్ డీలర్ కాబట్టి...
ఇంకా నేను విడిచిన లేదా దొరికిన వస్తువులతో పని చేయడం వ్యక్తిగతంగా నాకు ఇష్టం.
- సరే. - నాకు ఆవు పేడతో పని చేయడం ఇష్టం
- ఎందుకంటే అది కేవలం... - ఆవు పేడా?
అవును, ఎందుకంటే నిజం చెప్పాలంటే,
ఈ రోజుల్లో మనం వ్యర్థాలలో అందాన్ని చూడలేకపోతే,
నా ఉద్దేశం, ఇంకెక్కడ చూడగలం, కదా?
నాకు తెలియదు.
నేను ఒకటి చెప్పాలి...
మీరు చేస్తున్న పని చాలా సాహసం అనుకుంటాను.
తెలియని ప్రపంచంలోకి ప్రవేశించడం. మీ కార్బన్ ముద్రల్ని పూర్తిగా చెరిపివేయడం.
ఎంతోమంది సాహసవంతులు కూడా ఇంత ధైర్యం చేయగలరో లేదో
నాకు తెలియదు.
మీకు కేవలం ఒకే ఒక్క సమస్య ఉంది అనుకుంటా.
అది ఏంటి?
అది, మీరు ఇంకా మీ భార్యని ప్రేమించడమే.
ఇంతకుమించి ఈ రాత్రిని మనం మరింత సంక్లిష్టం చేయకూడదు అనుకుంటా.
నేను ఏదీ సంక్లిష్టం చేయడం గురించి మాట్లాడటం లేదు.
హా, మీరు అలా మాట్లాడటం లేదా?
నేను మాట్లాడేది, చాలా సింపుల్.
అంతరిక్షంలో శరీరాలు.
భౌతిక ఆకర్షణ.
ఇద్దరు ఒంటరి వ్యక్తులు ఒకరినొకరు తెలుసుకోవడం.
ఒకరినొకరు ఓదార్చుకోవడం.
వోహ్, వోహ్.
సారీ. నేను ఏదో అనుకున్నాను...
మీకు తెలుసు...
ఏంటి?
నేను ఎవ్వరినీ ముట్టుకోను.
అవును, మీరు ముట్టుకోరు కదా. నేను మర్చిపోయాను.
మరి ఆగీ విషయం ఏంటి?
నేను...
నేను ఎప్పుడు అతనితో కలిశానో నాకు గుర్తులేదు.
మీరు అరణ్యం కోరుకుంటున్నారని చెప్పారు. మీరు అందులోనే ఉన్నారు. మీరు ఇద్దరూ.
మానవ సంబంధాల అరణ్యంలో మీరు ఇద్దరూ దారి తప్పిపోయారు.
దానిని నుండి బయటపడటానికి ఒకే ఒక్క దారి మీరు కలిసి ఉండటమే. అవునా?
బహుశా ఆమె ఇంకా మిమ్మల్ని ఇష్టపడుతోందా లేదా తెలుసుకోవడానికే మీరు ఇది చేస్తున్నట్లుంది.
మా మధ్య సంబంధాలు చాలా కాలంగా బాగా లేవు.
పరిస్థితులు ఎప్పుడూ మెరుగుపడతాయన్న విషయం నాకు తెలుసు,
కానీ, నిజం చెప్పాలంటే,
మనం చేయగలిగిన దాని కన్నా భూమి తనకు తాను నయం చేసుకోగలదని నేను చాలా ఆశాభావంతో ఉన్నాను.
అయితే, శరీరంతో శరీరం కలవద్దు అంటారా?
అయితే మీరు ఏం ప్రతిపాదిస్తున్నారు?
మీ స్థానం నాకు కావాలి.
నీకు కూడా డిజిటైజ్ కావాలని ఉందా?
మన నలుగురిలో చూస్తే, డిజిటైజ్ కావల్సిన దానిని నేనే.
నేను వయసులో చిన్నదాన్ని. సారీ.
ఏది చేయాలన్నా అది చేయగల శక్తిసామర్థ్యాలు నాకు ఉంటాయి.
అందరితో కలిసిపోతాను. పారదర్శకంగా ఉంటాను. ప్రకృతి పట్ల స్పృహ కలిగి ఉంటాను. నాకు టెక్నాలజీ కూడా తెలుసు.
నాకు ముప్పై లక్షలమంది ఫాలోయర్స్ ఉన్నారు,
నేను ఏదైనా పోస్ట్ చేసిన ప్రతీసారీ నాకు ఇరవై లేదా ముప్పై లక్షల వ్యూస్ వస్తాయి.
సరే, కానీ మీకు బంధువులు లేదా తల్లిదండ్రులు లేరా?
లేదా నిక్? నీకు నిక్ ఉన్నాడు కదా.
ఇలాంటి అవకాశం వదులుకున్న వాళ్లు ఎందుకూ పనికిరాని వాళ్లు.
నిజం ఏమిటంటే నేను అప్పుల పాలయ్యాను.
పగటి పూట నాది డెలివరీలు చేసే ఉద్యోగం
ఇంకా రాత్రి వేళ బ్లాక్ మార్కెట్ కార్బన్ కోసం ఆన్ లైన్ లో నగ్నంగా నాట్యం చేస్తుంటాను, నేను...
ఇల్లు నడపడం కోసం నేను ఇదంతా చేయాల్సి వస్తోంది,
కాబట్టి నేను నా పని గంటలు పూర్తయ్యాక ఆర్ట్ పనులు చేసుకోవచ్చు, కానీ అది నా వల్ల కావడం లేదు.
నేను భవిష్యత్తు కోసం పుట్టినదాన్ని.
- ఎలోయిస్. - ఎలొడీ.
సరే.
నాకు టికెట్ నిజానికి లేదు, ఒకవేళ అది ఉండి నేను మీకు అది ఇవ్వాలి అనుకున్నా కూడా, ఇవ్వలేను.
అది బదిలీ చేయడం కుదరదు.
- ప్రతీది అక్కడ డిఎన్ఎ ద్వారా నిర్ధారణ చేస్తారు. - సరే.
సరే, మీరు మీ వేలి గోరు లేదా మీ గడ్డంలో నుంచి వెంట్రుక ముక్క కానీ తీసి నాకు ఇవ్వచ్చు.
అలాగే, చాలా లోతయిన మానసిక పరీక్ష కూడా జరుగుతుంది,
అది, మరేమీ అనుకోవద్దు, కానీ మీరు ఆ పరీక్షలో పాస్ అవుతారని నేను అనుకోను.
ఆ మానసిక పరీక్షలో ఏం ఉంటుంది?
ఆల్ఫా, లైఫ్ పాజ్ ని ఆన్ చేయి.
- అది నిజానికి కొన్ని ప్రశ్నల పరంపర. - సరే.
మీరు ఇంత అందంగా ఎలా ఉన్నారు?
మీరు చాలా అందంగా ఉన్నారు.
"మిమ్మల్ని మీరు హాని చేసుకోవాలనే ఆలోచన ఎప్పుడైనా చేశారా?"
"మీకు ఎంతమంది సెక్స్ భాగస్వాములు ఉన్నారు, ఇంకా వాళ్లు ఎలా చేసేవారు?"
- మిమ్మల్ని తాకాలని ఉంది. - కానీ మీరు ముట్టుకోలేరు.
"మీకు ఇష్టమైన ఐస్ క్రీమ్ ఫ్లేవర్ ఏది ఇంకా ఎందుకు?"
కానీ, అది చెప్పడం చాలా తేలిక.
మింట్ చిప్. అది చాలా రుచిగా ఉంటుంది.
"మీరు ఎప్పుడైనా ప్రేమించారా, ఆ విషయం మీకు ఎలా తెలుసు?"
"మీలో ఆధ్యాత్మికత ఉందా?"
ఓహ్, ఉంది.
"మీ సమాధానం అవును అయితే, మీరు ఏం నమ్ముతారు?"
ఓహ్, దేవుడా.
"ఒక భారీ బ్రౌన్ ఎలుగుబంటి మీకు హఠాత్తుగా ఎదురైతే
మీరు ఏం చేస్తారు?"
ఓహ్, అవును, అది... కొన్ని ప్రశ్నలు ప్రతిరూపాలుగా మన ముందుకు వస్తాయి.
ఓహ్, దేవుడా!
ఇది కేవలం హాలోగ్రామ్. కేవలం ఒక పరీక్ష, ఇది నిజం కాదు.
- ఆగు, ఆగు, ఆగు. - లేదు! ఇది...
- ఇది నన్ను చంపేస్తుంది! - ఫర్వాలేదు! పరిగెత్తకు!
ఇది... ఎలొడీ!
వద్దు! దయచేసి, నన్ను వదిలేయ్!
ఆగీ? ఏం జరుగుతోంది?
ఏమీ లేదు. లైఫ్ పాజ్ కోసం ఇది కేవలం మానసిక పరీక్ష.
ఎలొడీ అది చూడాలని అడిగింది.
ఆల్ఫా! లైఫ్ పాజ్ ని ఆపు చేయి!
ఈ పరీక్ష అసలు ఏంటి?
నేను అనుకోవడం... అడవిలో మనుగడ సాగించే ప్రాథమిక నైపుణ్యాల గురించేమో?
లేదా ఏది నిజమో ఏది కల్పనో తెలుసుకునే సమర్థత
మనిషికి ఉందో లేదో నిర్ధారించే పరీక్ష కావచ్చా?
ఖచ్చితంగా, నువ్వు మంచి అభ్యర్థివి అవుతావు.
నేను దానికి వెళ్లను.
నేను ఎప్పటికీ వెళ్లను.
నేను నా పోరాటాన్ని విడిచిపెట్టను.
సిల్వీ, నేను...
నిన్ను బాధపెట్టడం నా ఉద్దేశం కాదు.
నువ్వు బాధపెట్టలేదు కదా.
అవును, కానీ విను. అది... నేను అనుకుంటున్నాను.
నేను వెళ్లిపోయినా ఉన్నా కూడా నువ్వు పట్టించుకోవు అనుకున్నాను.
నువ్వు అలా ఎలా అనగలవు?
మన మధ్య ప్రేమానుబంధాలు ఉన్నాయని నేను అనుకోలేదు.
దాన్ని సమర్థించుకోవడానికి ప్రయత్నించకు.
నిజంగా. దయచేసి ఆపు!
నువ్వు అర్థం చేసుకోవాలి, ఇది నీకు ఎంత షాక్ గా ఉందో
నాకు కూడా అంతే షాకింగ్ గా ఉంది.
నా ఉద్దేశం, ఇది జరుగుతుందని నేను ఎప్పుడూ ఊహించనే లేదు
ఇంకా లాటరీలో నేను ఎంపిక అవుతానని అనుకోలేదు.
ఇంకా, ఖచ్చితంగా, మొదటగా నీతో మాట్లాడే అవకాశం వస్తుందని ఆశించాను.
కానీ నువ్వు ఎప్పుడూ నా మాట వినిపించుకోవు.
నువ్వు కనీసం నా వైపు కూడా చూడటం మానేశావు.
నేను నీకు నిరాశ కలిగించానని నాకు తెలుసు.
మన ఇద్దరిలో ఎవ్వరం ఇలాంటి జీవితాన్ని జీవించవలసి వస్తుందని ఊహించలేదు.
నా ఉద్దేశం, నేను కూడా నిరాశ పడ్డాను.
కానీ...
మనం గొడవ పడకుండా ఎప్పుడూ మాట్లాడుకోనే లేదు.
- ఎలొడీ ఎక్కడ ఉంది? - నిక్, మాకు ఒక నిమిషం సమయం ఇస్తావా?
అలాగే.
ఆగు, వెళ్లకు.
ఏంటి?
లేదు.
- ఏం అంటున్నావు, మిత్రమా? - ఏంటి?
నువ్వు...
నువ్వు చేశావా...
లేదు, నువ్వు ఆ పని చేసి ఉండవు. అవునా?
ఏంటి చేయడం...
నేను... ఏంటి?
నేను వెళ్లే వరకూ కూడా నువ్వు ఆగలేకపోయావా?
ఆగీ. అది... అది నువ్వు అనుకున్నది ఏమీ జరగలేదు.
అది... అది...
తను మొదలుపెట్టింది...
అది.
"తను మొదలుపెట్టింది"?
నువ్వు ఏంటి, ఆరేళ్ల పసివాడివా?
అయితే, ఇది నిజమా?
లేదు! నేను...
సరే, అలాగే, కానీ అది పూర్తిగా ఒకరినొకరం తాకకుండా చేసుకున్నది.
- సరే. - అది, నిజంగా,
అయినా కూడా అది పిచ్చి పని ఇంకా ఘోరమైనది.
- అంటే, నేను అది అసలు జరిగింది అనుకోను... - నోరు మూయి, నిక్!
కానీ అది కేవలం ఎందుకంటే నువ్వు...
నా ఉద్దేశం, మేము ఇద్దరం... నువ్వు మమ్మల్ని వదిలి వెళ్లిపోతున్నావు కదా.
అలా... అలా అది జరిగిపోయింది!
సరే, ఇది చాలా చక్కగా ఉంది!
ఇది నిజంగా చాలా చక్కగా ఉంది!
అంతిమ విజయం నీదే కావాలి అనుకున్నావు, అవునా?
నా ముఖం మీద ఒక్క పిడిగుద్దు కొట్టి తరువాత నా దారిని నన్ను పోనివ్వాలి అనుకున్నావు!
ఇది నువ్వు అనుకునేది కాదు.
- ఎక్స్ క్యూజ్ మీ. - ఏంటో చెప్పు?
సారీ. విందు వడ్డించాను.
థాంక్యూ.
మీకు టొమాటోలు కావాలా, సర్?
- వద్దు. - సరే.
ఆల్ఫా, ఆపు చేయ్.
నేను ఒక టోస్టు చేయాలి అనుకుంటున్నాను.
సరే, నేను ఇంక వెళతాను... సరే, బై.
ఒక కృతజ్ఞతగా ఈ టోస్టు చేస్తున్నాను, నిజంగా.
చూడండి, ప్రస్తుతం ఉన్న ప్రత్యేక యుగంలో, భూమి మీద ఇదే నా చివరి రాత్రి.
ఇంకా నిజం చెప్పాలంటే,
నాకు ఒక చప్పని వీడ్కోలు ఉంటుందేమో అని నాలో ఏదో మూల ఒక అనుమానం ఉంది.
గొప్ప విందు, కొన్ని సరదా కథలు.
ఆ రోజుల్లో మాదిరిగా మనం కరావోకే పాటలు పాడుతూ గడుపుతామని,
బ్లూ ఐవీ కార్టర్ హాలిడే ఆల్బమ్ లో చివరి పాట వరకూ పాడినట్లు గడుపుతామని అనుమానించాను.
నీ గొంతుతో మొత్తం ప్రేక్షకులని అందరినీ కట్టిపడేశావు.
నువ్వు నన్ను ఆకర్షించావు, అది వేరే విషయం.
ఇంకా నేను అనుకున్నాను, అయిపోయింది ఏదో అయిపోయింది.
పాత దెబ్బలాటల్ని మర్చిపోదాం.
ఈ భూమి మీద నాకున్న కాస్త సమయం, మన సమయంలో ఏదైనా మంచి నిర్ణయాలు తీసుకుందాం అనుకున్నాను.
ఎందుకంటే అప్పట్లో కొన్ని మంచి సందర్భాలని మనం గడిపాం.
కానీ పరిస్థితులు ఒక యూ టర్న్ తీసుకున్నాయి.
నాకు కోపం వచ్చిందేమో అని ఎవరైనా అనుకోవచ్చు.
ఈ రోజు భూమి మీద నా చివరి రాత్రి.
నా భార్య నా స్నేహితుడితో శృంగారం చేసింది.
నేను కలిసి పని చేసి వ్యక్తి ఇంకా నేను తీర్చిదిద్దిన వ్యక్తి.
నేను ఎప్పుడూ మిమ్మల్ని ఆరాధించాను. అది స్పర్శ లేకుండా జరిగింది.
నిజం ఏమిటంటే, మీరిద్దరూ నాకు ఒక గొప్ప బహుమతి ఇచ్చారు.
నేను డిజిటైజ్ కావడానికి నాలో ఏదో చిన్న అనుమానం ఉండేది, కానీ మీరు దాన్ని పూర్తిగా పటాపంచలు చేసేశారు.
ఇప్పుడు నాకు ఎలాంటి బాధలు లేవు, ఎలాంటి సంకోచాలు లేవు,
భవిష్యత్తులో ఏం జరగబోతోందనే ఉత్సాహం తప్ప మరేమీ ఇప్పుడు నాలో లేవు.
కాబట్టి, మీ ఇద్దరికీ ధన్యవాదాలు చెప్పాలి అనుకుంటున్నాను,
ఎందుకంటే మిమ్మల్ని ఇంక వదిలి వెళ్లిపోవాలనే నిర్ణయాన్ని
చాలా ఖచ్చితంగా ఇంకా స్పష్టంగా తీసుకునేలా చేశారు.
కాబట్టి, చీర్స్.
నా ప్రియుడు, ఆగీకి,
ఇలాంటి సందర్భం కోసం నేను కొన్నిసార్లు కలలు కనలేదు అని నేను చెప్పకపోతే, అది అబద్ధమే అవుతుంది.
ఒక భారీ పుచ్చకాయని కొద్దికొద్దిగా కోసినట్లుగా
తన భర్తని తగ్గించేయడం ఎంత బాగుంటుందనే ఆలోచన ఏ భార్యకి మాత్రం ఉండదు?
కాబట్టి, థాంక్యూ, ఆగీ, మన అనుబంధాన్ని ఇంత సాఫీగా
నీ జీవితంలో చివరిసారి ఇలా ముగించావు,
ఇంకా నీ కోసం నువ్వు ఏదో ప్లాన్ చేసుకుని, భవిష్యత్తు ఏర్పాట్లు చేసుకున్నావు.
నిజానికి ఈ రాత్రి మనం చాలా సంబరం చేసుకోవాలి అనుకుంటా.
- నేను కూడా ఒక విషయం చెప్పాలి అనుకుంటున్నాను. - ఇది నిజానికి సరైన సమయం కాదు...
మీరందరూ చాలా విచిత్రమైన వ్యక్తులు.
ఆయన క్రేజీ, ఈమె క్రేజీ, ఇంకా నన్ను ఇక్కడికి తీసుకువచ్చిన నువ్వు క్రేజీ.
మన మధ్య సంబంధం తెగిపోయింది. అంతే.
అంటే, మీరు అందరూ టోస్టులు చేస్తున్నారు కాబట్టి,
నేను కూడా కొన్ని మాటలు మాట్లాడతాను.
ఆగీ...
ఈ భూమి మీద మీ చివరి రాత్రి వేళ నేను మీ భార్యతో స్పర్శ లేని శృంగారం చేశాను.
మీ సాయంత్రాన్ని పాడు చేయాలనో లేదా మిమ్మల్ని బాధ పెట్టాలనో నా ఉద్దేశం కాదు.
మరేం ఫర్వాలేదు. అది తాగిన మైకంలో జరిగిన పొరపాటు.
లేదు, నేను అదే స్పష్టం చేయాలి అనుకుంటున్నాను.
అవును, నేను ఈ విషయం చెప్పాలి.
ఇదే సరైనది అనిపిస్తోంది.
ఇది నా దృష్టిలో తప్పు కాదు.
నేను... నేను ఎప్పుడూ మిమ్మల్ని ప్రేమించాను.
దేవుడా.
దాదాపు పది సంవత్సరాలుగా నేను ఆమె ప్రేమలో ఉన్నాను.
నిజానికి, నేను మొదటిసారి ఆమెని చూసినప్పటి నుండి.
ఇన్ని సంవత్సరాలలో మేము కొద్దిగా సన్నిహితం అయ్యాము.
లేదు, మనం సన్నిహితం కాలేదు.
మా నాన్న అంత్యక్రియలలో.
ఇలా చూడు! అది కేవలం ఒక ఆలింగనం. నీ మీద జాలితో కౌగిలించుకున్నాను.
ఇంకా, నిజం చెప్పాలంటే, నేను ఎవ్వరితోనూ జతగా ఉండలేకపోవడానికి కారణం సిల్వీ.
అది కూడా కాదు. ఆమెతో పోల్చి చూస్తే మిగతా వారంతా తేలిపోయారు.
మీరు ఈ భూమి మీద నుండి వెళ్లిపోవాలి అనుకోవడం విచిత్రమైన విషయం కాదు,
కానీ మీ భార్యని వదిలేస్తున్నందుకు మీరు విచిత్రమైన వ్యక్తి అనుకుంటాను.
ఒక అద్భుతమైన, అందమైన మహిళ ఆమె.
నేను ఏం ఆశిస్తున్నానంటే ఆగీ వెళ్లిపోయాక...
దేవుడా.
- పట్టుకోండి! అవును! - ఆగీ! వద్దు!
- ఆ ఆహారం! వద్దు! - ఇంక ఆపండి! కనీసం...
మోసం, పరాయి భార్య చౌర్యం...
- ఆగీ! - నా భార్యకి దూరంగా ఉండు.
- నేను నిన్ను చంపేస్తాను, చెత్తవెధవా! - అతడిని వదిలేయ్!
అతడిని ఒంటరిగా వదిలేయ్!
- అతడికి దూరంగా వెళ్లు! అతడికి దూరంగా వెళ్లు! - లేదు!
ఇంక చాలు!
డాడీ? ఏం జరుగుతోంది?
నువ్వు వెళ్లి నిద్రపో, ఆగ్నెస్.
మీరు ఏం చేస్తున్నారు?
ఇది...
మేము చిన్న ఆట ఆడుతున్నాము, బంగారం. సరదాగా ఉంది, కదా?
నేను కూడా ఆడచ్చా?
వద్దు, బంగారం, నువ్వు నిద్రపోవాలి. నిన్ను నీ గదికి తీసుకువెళతాను, సరేనా?
- వీళ్లకి ఒక చిన్నపాప ఉంది. - అది క్లిష్టమైన సమస్య.
వద్దు, స్వీటీ.
- నేను తనని నిద్రపుచ్చి వస్తాను. - వద్దు, దయచేసి ఆ పని చేయకు.
- నేను చేయాలి. - వద్దు.
ఆగ్నెస్, వెళ్లి పడుకో.
- నువ్వు ఆ పని చేయడం నాకు నచ్చదు. - నాకు తెలుసు. నాకు కూడా నచ్చదు.
కానీ మన భ్రమలన్నీ విడిచిపెట్టడానికి ఇదే సమయం అనుకుంటా.
నేను తనని మేడ మీదకి తీసుకువెళతాను.
- తను ఏదైనా... - అవును. వ్యంధత్వపు రోబో.
ఇంత సహజంగా ఉన్న రోబోని నేను ఇంతవరకూ చూడలేదు.
మీరు ఇంక వెళ్లాలి అనుకుంటా.
- అలాగే, తప్పకుండా. - అవును.
సిల్వీ. సిల్వీ? తన టికెట్ నాకు ఇస్తాడేమోనని నేను ఆగీని అడుగుతున్నాను.
నాకు నిజంగా వెళ్లాలని ఉంది.
నీది యుక్తవయస్సు. నీకు చాలా టైమ్ ఉంది. ఏదో ఒక రోజు, మనలో ప్రతి ఒక్కరూ అదే చేయాల్సి వస్తుంది.
అవును.
మన ఆక్సిజన్ మనకి కావాలి.
ఆనీ?
ఈ గొడవ జరిగినందుకు సారీ.
అదేమీ సమస్య కాదు.
ఇంకా వంటకాలు చాలా రుచిగా ఉన్నాయి, నిజంగా.
అవి నేను వండినవి కావు. నేను కేవలం సర్వర్ ని. ఫ్రీలాన్స్. పనిమనిషిని.
నీ దగ్గర చిప్ ఉందా?
లేదు, నాకు అంత స్తోమత లేదు.
చాలా చౌకగా దాన్ని చేసి ఇచ్చే ఒక మనిషి నాకు తెలుసు.
నీకు యాడ్స్ ఉన్నా ఫర్వాలేదు, కదా?
ఇదిగో తీసుకో.
హ్యాపీ న్యూ ఇయర్.
ఆయనని అక్కడ చక్కని జీవితం గడపమని చెప్పండి.
చెబుతాను. అది ఎలా గడపాలో ఆయనకి గుర్తుంటే కదా.
అతను మంచి స్నేహితుడు. నేను సారీ చెప్పానని చెప్పండి.
చెబుతాను. బై, నిక్.
- సిల్వీ, ఏమైనా అవకాశం ఉంటే... - బై.
నేను...
మరేం ఫర్వాలేదు, మీరు పైకి వెళ్లి పడుకోండి. నేను ఇదంతా శుభ్రం చేసి వెళ్లిపోతాను.
ఈ రోజు న్యూ ఇయర్ ఈవ్. నువ్వు ఎక్కడికో వెళ్లాలని చెప్పినట్లు ఉన్నావు కదా?
లేదు, ఎక్కడికీ వెళ్లేది లేదు.
కిందటిసారి వేడి గాలులకు మా కుటుంబం ఇంకా చాలామంది స్నేహితులు చనిపోయారు.
నేను బుర్బంక్ సిటీలో మసాజ్ థెరపిస్టుగా ఉండేదాన్ని.
అప్పట్లో బుర్బంక్ ఉన్నప్పుడు.
అయ్యో, చాలా సారీ.
ఏది ఏమైనా, అదంతా ఓ సరదా.
మీ జీవితం నాకు చాలా అందంగా అనిపిస్తోంది.
ఓహ్, అవును.
- నీకు ఆ టిప్ ఇస్తాను ఉండు. - వద్దు, అదేమీ ఆశించవద్దని మీరు ముందే చెప్పారు, కాబట్టి...
నేను చేయగల చిన్న సాయం ఇది.
థాంక్స్.
నువ్వు సామాన్లు ప్యాక్ చేసుకోవాలి అనుకుంటా.
బహుశా ప్యాక్ చేసుకోకూడదు కూడా.
నువ్వు ప్యాక్ చేసుకుంటావా?
నీ గొంతుని నేను ప్యాక్ చేసుకోవచ్చా?
వద్దు.
నేను ప్రతి రాత్రి మన పాప కోసం పాడతాను, ఆగీ.
నువ్వు పాడతావని తెలుసు.
అది పిచ్చితనం అని నాకు తెలుసు.
తను నా పాట వినలేదని నాకు తెలుసు.
అది పిచ్చితనం కాదు.
నువ్వు రేపు వెళ్లిపోతున్నావు, కానీ వాస్తవం ఏమిటంటే, నువ్వు చాలా కాలం కిందటే వెళ్లిపోయావు.
అందుకు నిన్ను నిందించను.
నేను చాలా క్రూరంగా ప్రవర్తించాను.
నాకు అర్థం అవుతోంది.
నీకు అరణ్యం కావాలి.
నువ్వు నక్షత్రాలని చూడాలి.
సిల్వీ, నేను...
నాకు వెళ్లాలని లేదు.
వద్దు.
అపరాధ భావంతోనో లేదా భయపడో నువ్వు ఉండిపోవద్దు.
అది కారణం కాదు.
నేను వెళ్లాలని లేదు...
నాకు వెళ్లాలని లేదు...
మన అనుబంధాన్ని విడిచిపెట్టాలని లేదు.
లేదా ఈ మొత్తం పాడైపోయిన గ్రహాన్ని వదిలి వెళ్లాలని లేదు.
ఐ లవ్ యూ.
నేను కూడా నిన్ను ప్రేమిస్తాను, ఆగీ.
అది ఏంటి?
అర్ధరాత్రి అయింది.
పద, వెళదాం. పద.
ఈ వైపు... ఇలా రా. నీకు చూపిస్తాను.
హ్యాపీ న్యూ ఇయర్, ఆగీ.
హ్యాపీ న్యూ ఇయర్.
బే ఏరియాలో ఉన్న మా మిత్రులందరికీ సంతోషకరమైన ఇంకా ఆరోగ్యకరమైన 2069 శుభాకాంక్షలు.
సరిగ్గా ఈ సమయంలో, హాగ్ నగరంలోని ఇంటర్నేషనల్ క్రిమినల్ కోర్ట్ ప్రాసిక్యూటర్లు
కొందరు వ్యక్తులు ఇంకా కార్పొరేషన్ల మీద అదనపు నేరారోపణల్ని తయారు చేస్తున్నారు
ప్రకృతికి వ్యతిరేకంగా ఎకోసైడ్ ఇంకా ఇతర నేరాలకు వారంతా పాల్పడిన ఆరోపణలు ఎదుర్కొంటున్నవారే.
పర్యావరణ నేరాల ట్రిబ్యునల్ కూడా
పర్యావరణానికి సంబంధించి నష్టపరిహారాలని
దక్షిణ అర్ధగోళంలోని ప్రజలకు మొదటగా అందించాలంటూ చేసిన ప్రతిపాదనని
ప్రపంచ ఉత్తర అర్ధగోళానికి చెందిన న్యాయవాదులు
తిరస్కరించారు...
ఇది, కార్బన్ ధరలు మళ్లీ
ప్రపంచ మార్కెట్లలో ఈ ఉదయం పెరుగుతున్నాయి,
వ్యక్తిగతమైన ఆఫరింగ్స్ ఇంకా కమర్షియల్ క్రెడిట్ లో భారీగా లావాదేవీలు జరుగుతున్నాయి.
హలో ఆనా
సర్వీస్ పూర్తయింది
అదనపు టిప్ తిరస్కరణ
- ఆగస్ట్? - ఆగస్టీన్.
ఇక్కడ "పురుషుడు" అని ఉంది.
నా లింగ నిర్ధారణ గురించి మీకు అనవసరం అనుకుంటా.
డిఎన్ఎ శాంపిల్?
ఇదిగో. కేవలం...
చివరి పేరు - బోలో రిలేషన్ షిప్ హోదా - వివాహిత
నిర్ధారణ స్థాయి గుడ్
శాంపిల్ మ్యాచ్ అయింది
సరే. ఇది పని చేసింది. మీకు వెళ్లడానికి అనుమతి లభించింది.
తెలుగు అనువాదం: సతీశ్ కుమార్